b'\n_START_ARTICLE_\nRiksdagsvalget i Sverige 2018\n_START_SECTION_\nInformasjon foran valget\n_START_PARAGRAPH_\nForan valget i 2018 viste en unders\xc3\xb8kelse laget av Internetstiftelsen i Sverige at internettets betydning som informasjonskilde og arena for politisk engasjement hadde \xc3\xb8kt. 71 prosent av alle internettbrukere i Sverige tok del av politisk informasjon p\xc3\xa5 internett. Det er et tall som har \xc3\xb8kt kraftig siden riksdagsvalget i 2014, da den l\xc3\xa5 p\xc3\xa5 46 prosent. N\xc3\xa5r det kom til \xc3\xa5 angi viktige informasjonskilder, var fjernsyn den viktigste for 73 prosent av de svarende i unders\xc3\xb8kelsen, som ble fulgt av en delt andreplass for papiraviser, venner/familie, dagsaviser p\xc3\xa5 internettet samt radio, som samtlige havnet rundt 56 prosent.'